**Yamoussoukro** (fonetski: *Jamusokro*) je novi glavni grad afričke države Obale Slonovače od 110 013 stanovnika. (po popisu iz 1988.) ili 194 530 po procjeni iz 2009. 

*Yamoussoukro* je službeno postao glavni grad 1983. ali se selidba administracije odvija usporeno, tako da je Abidjan i nadalje de facto glavni grad zemlje.

Geografske karakteristike
-------------------------

*Yamoussoukro* se nalazi u unutrašnjosti zemlje, 274 km sjeverozapadno od Abidjana, starog glavnog grada na obali, na brežuljkastom terenu od 3 500 km². Grad je administrativno podjeljen na 4 prefekture: Attiégouakro, Didiévi, Tié-diékro i Yamoussoukro.

Historija
---------

Kad su Francuzi počeli kolonizirati Obalu Slonovače 1901. današnji *Jamusokro* bio je malo selo po imenu N'Gokro od samo 475 stanovnika. Oni su 1909. prezvali mjesto *Jamusokro* (u čast domorodačke kraljice *Jamuso*) i izgradili policijsku stanicu.
*Jamusokro* je bio beznačajni provincijski gradić sve dok Obala Slonovače nije postala nezavisna 1960. Nakon toga je više od tri dekade bio neslužbena prijestolnica zemlje, jer je bio rodno mjesto prvog predsjednika zemlje Félixa Houphouëta-Boignyja (1960. - 1993.) i sjedište jedine političke partije tog vremena u zemlji - Demokratske partije Obale Slonovače (Parti Démocratique de la Côte d’Ivoire).  Dugogodišnji predsjednik Houphouët-Boigny osobno se angažirao da se mjesto transformira u suvremeni grad, sa ortogonalnim rasporedom ulica, velikim parkovima i umjetnim jezerima.

Aerodrom u *Jamusokru* napali su francuski vojnici 6. novembra 2004. i uništili 2 aviona i par helikoptera (zapravo svu avijaciju) u znak odmazde, jer je sa njega poletio avion koji je bombardirao bazu mirovnih snaga UN u zemlji, pri tom je poginulo 9 francuskih vojnika i 1 američki savjetnik.

Znamenitosti
------------

Najveća znamenitost ovog novog grada je bazilika sv. Marija kraljica mira, najveća kršćanska bogomolja na svijetu, koja može primiti 18 000 vjernika, podignuta 1989. na inicijativu predsjednika Felixa Houphoueta-Boignyja. Crkvu je posvetio 10. septembra 1990. papa Ivan Pavao II.
I sve ostale značajnije građevine su modernističke, kao Palača fundacije Félix Houphouët-Boigny, gradska vijećnica, protestantska katedrala, džamija.

Privreda, transport i školstvo
------------------------------

*Jamusokro* je primarno grad u kom su većina zaposlenih državni služenici, ali i ima nešto industrijskih pogona, za obradu drva i proizvodnju parfema, važnu ulogu u lokalnoj privredi ima i ribarstvo. Grad ima brojne srednje škole i politehnički institut Félix Houphouët-Boigny.

*Jamusokro* je cestama (A3, A6) dobro povezan sa ostalim gradovima u zemlji i ima vrlo suvremeni aerodrom, udaljen 14 km od centra grada

Klimatske karakteristike
------------------------

*Yamoussoukro* ima Tropsku klimu po Köppenovoj klasifikaciji klime, sa dužom sezonom kiša, koja traje od aprila do novembra, i kraćim zimskim sušnim periodom koji kulminaciju ima od decembra do januara. Temperaturne oscilacije su male, tako da ima relativno konstantnu temperaturu od prosječnih 30 ° C.

| **Klimatološki medijani za Yamoussoukro** |
| --- |
| Mjesec | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina |
| Srednji maksimum (°C) | 33 | 34 | 34 | 33 | 31 | 30 | 28 | 28 | 29 | 30 | 31 | 32 | **31** |
| Srednji minimum (°C) | 21 | 22 | 22 | 22 | 22 | 21 | 21 | 21 | 21 | 21 | 21 | 20 | **21** |
| Precipitacija (mm) | 13 | 40 | 84 | 126 | 124 | 147 | 118 | 128 | 168 | 108 | 30 | 15 | **1 131** |
| *Izvor:*  |

Izvori
------

1. 1 2 3  „*Côte d'Ivoire: Regions & Towns*" (engleski). Citypopulationde. Pristupljeno 21. 1. 2012.
2. 1 2 3 4  „*Yamoussoukro*" (engleski). Encyclopædia Britannica. Pristupljeno 21. 01. 2012.
3. ↑  „*Where is the world's largest church?*" (engleski). About com. Pristupljeno 21. 01. 2012.
4. ↑  „*Average Conditions Yamoussoukro*". The Weather Network. Pristupljeno 21. 1. 2012.

Vanjske veze
------------

* *Official Website of Yamoussoukro City* (`fr`), (`en`)
* *Yamoussoukro* na portalu Encyclopædia Britannica (`en`)

***Yamoussoukro*** na Wikimedijinoj ostavi

| * p
* r
* u
Glavni gradovi afričkih država |
| --- |
| 

Abidjan, *Obala Slonovače*  **•** 
Abuja, *Nigerija*  **•** 
Accra, *Gana*  **•** 
Adis Abeba, *Etiopija*  **•** 
Alžir, *Alžir*  **•** 
Antananarivo, *Madagaskar*  **•** 
Asmara, *Eritreja*  **•** 
Bamako, *Mali*  **•** 
Bangui, *Centralnoafrička Republika*  **•** 
Banjul, *Gambija*  **•** 
Bissau, *Gvineja Bisau*  **•** 
Bloemfontein (sjedište sudske vlasti), *Južnoafrička Republika*  **•** 
Brazzaville, *Republika Kongo*  **•** 
Bujumbura, *Burundi*  **•** 
Cape Town (sjedište zakonodavne vlasti), *Južnoafrička Republika*  **•** 
Conakry, *Gvineja*  **•** 
Cotonou (de facto), *Benin*  **•** 
Dakar, *Senegal*  **•** 
Dar es Salaam (administracija), *Tanzanija*  **•** 
Dodoma, *Tanzanija*  **•** 
Djibouti, *Džibuti*  **•** 
Džuba, *Južni Sudan*  **•** 
Freetown, *Sijera Leone*  **•** 
Gaborone, *Bocvana*  **•** 
Harare, *Zimbabve*  **•** 
Jamestown, *Sveta Helena*  **•** 
Kairo, *Egipat*  **•** 
Kampala, *Uganda*  **•** 
Kartum, *Sudan*  **•** 
Kigali, *Ruanda*  **•** 
Kinshasa, *Demokratska Republika Kongo*  **•** 
Libreville, *Gabon*  **•** 
Lilongwe, *Malavi*  **•** 
Lobamba (kraljevski i zakonodavni glavni grad), *Esvatini*  **•** 
Lomé, *Togo*  **•** 
Luanda, *Angola*  **•** 
Lusaka, *Zambija*  **•** 
Malabo, *Ekvatorijalna Gvineja*  **•** 
Mamoudzou, *Mayotte*  **•** 
Maputo, *Mozambik*  **•** 
Maseru, *Lesoto*  **•** 
Mbabane (upravni grad), *Esvatini*  **•** 
Mogadiš, *Somalija*  **•** 
Monrovia, *Liberija*  **•** 
Moroni, *Komori*  **•** 
Nairobi, *Kenija*  **•** 
N'Djamena, *Čad*  **•** 
Niamey, *Niger*  **•** 
Nouakchott, *Mauritanija*  **•** 
Ouagadougou, *Burkina Faso*  **•** 
Port Louis, *Mauricijus*  **•** 
Porto-Novo, *Benin*  **•** 
Praia, *Zelenortska Republika*  **•** 
Pretoria (službeni), *Južnoafrička Republika*  **•** 
Rabat, *Maroko*  **•** 
São Tomé, *Sao Tome i Principe*  **•** 
Tripoli, *Libija*  **•** 
Tunis, *Tunis*  **•** 
Victoria, *Sejšeli*  **•** 
Windhoek, *Namibija*  **•** 
Yamoussoukro (službeni), *Obala Slonovače*  **•** 
Yaoundé, *Kamerun*
 |